ການນຳໃຊ້ເທັກໂນໂລຈີໃໝ່ ທີ່ນຳພະລັງງານຈາກແສງ ພະອາທິດ ປ່ຽນເປັນກະແສໄຟຟ້າ
ໂຮງງານໄຟຟ້າຂະໜາດເມ​ກາ​ວັດ ຈະ​​​ເກັບ​​ພະລັງ​ແສງໄວ້ ແລ້ວນຳມາຜລິດເປັນ​ອາຍ​ນ້ຳ ແລ້ວ​ຜັນໃຫ້ເປັນ​ເຄື່ອງ​ປັ່ນ​​ຂະໜາດໃຫຽ່ໃຫ້ເຮັດ​ກະ​ແສ​ໄຟຟ້າ.
ເຂດທະເລເມດິເຕຣານຽນ ເປັນເຂດທີ່ຮູ້ກັນດີວ່າ ເຕັມໄປດ້ວຍ ແສງພະອາທິດແຕ່ວ່າໂຮງງານໄຟຟ້າແສງພະອາທິດໃນຂົງເຂດ ດັ່ງກ່າວ ແມ່ນຍັງມີບໍ່ຫຼາຍ ແຕ່ວ່າດຽວນີ້ ບໍ່ໄດ້ເປັນຈັ່ງຊັ້ນອີກແລ້ວ ຍ້ອນເທັກໂນໂລຈີແນວໃໝ່ບາງຢ່າງຂອງສອງປະເທດທີ່ຢູ່ແຄມ ຝັ່ງທະເລເມດິເຕຣາເນ ຄື  ແລະ ຊຶ່ງດຽວນີ້ ກຳລັງບຸກເບີກຜລິດພະລັງງານຈາກແສງພະອາທິດນີ້ ຢ່າງຂະ ໜາດໃຫຽ່ ນັກຂ່າວ ມີລາຍງານເລື້ອງນີ້ ຊຶ່ງວັນນະສອນ ຈະນຳເອົາລາຍລະອຽດ ມາສະເໜີທ່ານ ທີມພະນັກງານກໍ່ສ້າງໃນເຂດທະເລຊາຍ ຂອງ ກຳລັງຕິດຕັ້ງ ກະຈົກໃຫຍ່ ຫຼາຍແຜ່ນ ຊຶ່ງໃນທີ່ສຸດ ກໍຈະກວມເອົາເນື້ອທີ່ຈຳນວນນ່ຶງລ້ານແມັດມົນທົນ ສົ່ງແສງພະອາ ທິດໄປຍັງຫໍສົ່ງສັນຍານທີ່ສູງໆແຫ່ງນຶ່ງ ທ່ານ  ຈາກ ບໍລິສັດ  ກ່າວວ່າ ເຄື່ອງປັ່ນພະລັງງານແສງພະອາທິດຂະໜາດນ້ອຍສ່ວນຫຼາຍ ຈະແມ່ນໃຊ້ເທັກໂນໂລຈີທີ່ຖ່າຍຮູບແບບຖືກໆຫຼາຍຂຶ້ນເລື້ອຍໆ ທີ່ປ່ຽນແປງແສງພະອາທິດໃຫ້ເປັນກະແສໄຟຟ້າ ແຕ່ວ່າສຳລັບໂຮງງານໄຟຟ້າຂະໜາດເມກາວັດ ມັນຈະເປັນການຄຸ້ມຄ່າກວ່າ ໃນການເກັບພະລັງແສງໄວ້ ແລ້ວນຳມາຜລິດເປັນອາຍນ້ຳ ແລ້ວຜັນໃຫ້ເປັນເຄື່ອງປັ່ນຂະໜາດໃຫຽ່ໃຫ້ ເຮັດກະແສໄຟຟ້າ ພວກກະຈົກທັງຫຼາຍນີ້ ຈະໝູນໄປຕາມແສງພະອາທິດຕາມຂອງຕາເວັນ ທ່ານ ຫົວໜ້າບໍລິຫານ ບໍລິສັດ  ກ່າວວ່າ ໃນຕອນສຳເລັດແລ້ວໃນປີໜ້ານີ້ ໂຮງງານ  ກໍຈະສາມາດປັ່ນກະແສໄຟຟ້າໄດ້ 121 ເມກາວັດ ຊຶ່ງຈະມີໄຟຟ້າພໍໃຊ້ສຳລັບເຮືອນ 120 ພັນຫຼັງຄາ ໃນຄະນະທີ່ລໍຄອຍໄປຢູ່ນີ້ ຮອບທຳອິດຂອງການສ້າງລະບົບເກັບແສງອາທິດທີ່ຄ້າຍຄືກັນ ໃນຫວ່າງມໍ່ໆມານີ້ ກໍໄດ້ກໍ່ສ້າງໂຣງໄຟຟ້າແຫ່ງນ່ຶງຢູ່ໃຕ້ພູເຂົາ ໃນປະເທດ ແທນທີ່ຈະຫັນທິດທາງຂອງແສງອາທິດໄປຫາຫໍຄອຍ ພວກກະຈົກທັງຫຼາຍ ຢູ່ໂຮງງານໄຟຟ້າ  ຈະໃຊ້ຄວາມຮ້ອນຈາກຄວາມເຄັມພິເສດ ໃຫ້ມີຄວາມຮ້ອນສູງ ເຖິງ 400 ອົງສາ ແຊລຊຽສ ນໍ້າຈາກເກືອທີ່ວ່ານັ້ນຈະແລ່ນໄປໃນທໍ່ທີ່ແລ່ນຮຽງກະຈົກໄປ ແລະສາມາດເກັບຄວາມຮ້ອນໄວ້ໄດ້ ເຖິງ3 ຊົ່ວໂມງ ຫຼັງຈາກພະອາທິດຕົກດິນ ເມື່ອທັງ 3 ຂັ້ນຕອນເສັດສິ້ນພາຍໃນປີ 2018 ແລ້ວ ໂຮງກັ່ນໄຟຟ້າດັ່ງກ່າວ ກໍຈະຜລິດພະລັງ ງານໄດ້ຫຼາຍກວ່າ 500 ເມກາວັດ ຊຶ່ງຈະພໍໃຊ້ສຳລັບຊາວໂມຣ໊ອກໂກ 1 ລ້ານ 1 ແສນ ຄົນ ພວກເຈົ້າໜ້າທີ່ໂຮງງານໄຟຟ້າທັງສອງແຫ່ງໃຫ້ຂໍ້ສັງເກດວ່າ ພວກເຂົາເຈົ້າໄດ້ພາກັນສ້າງສິ່ງ ດັ່ງກ່າວ ໄກຈາກທາງບິນຂອງພວກນົກທີ່ພາກັນບິນໄປບິນມາຕາມລະດູການນັ້ນເປັນ ຢ່າງດີ